Čak 307 kilograma marihuane pronađeno je u kombiju nizozemskih tablica koje su u srijedu poslijepodne na autocesti A1 na odmorištu Modruš zaustavili djelatnici PU karlovačke. Ovo je jedna od najvećih zapljena droge u Hrvatskoj, piše vecernji.hr.

Vozilo je zaustavljeno tijekom rutinske kontrole prometa putnika i vozila na autocesti, a za upravljačem je bio 36-godišnji hrvatski državljanin. Uhićen je i predan pritvorskom nadzorniku, a uz kaznenu prijavu za djelo Neovlaštene proizvodnje i prometa drogama, bit će doveden na nadležno državno odvjetništvo.

No, osim što je prevozio pozamašnu količinu droge, vozač je prekršio još nekoliko važećih propisa: vozio je kombi za vrijeme izrečene zabrane upravljanja motornim vozilom, obzirom da mu je vozačka istekla, nije imao policu osiguranja za kombi koji je vozio, a i registarska pločica mu je bila oštećena.